Reklameplakat fra 1898 for Louis Cyr ( (1863–1912)), en kanadisk sirkusatlet og strongman i vaudevilleopptredener, som løftet 4300 pund (1950 kg) på ryggen. Arrangøren utlover ifølge plakaten en belønning på 25 000 dollar til den som er sterkere.
**Strongman** (engelsk for «sterk mann») er en engelsk betegnelse for kraftkarer, sirkusatleter og deltakere i moderne strongman-konkurranser. 

På 1800-tallet, før det kom en inndeling i ulike sportsgrener som eksempelvis vektløfting og styrkeløft, ble begrepet benyttet om enhver ekstrem sterk person. Det var ikke uvanlig at personer kjent for sin fysiske styrke demonstrerte sine evner som et innslag på sirkus og tilsvarende underholdning. Sent på 1900-tallet endret benevnelsen seg til å beskrive utøvere av konkurranseformen *strongman* eller *strength athletics*, som har utgangspunkt i styrkeløft og høylandsleker.

Den best kjente konkurransen innen *strongman* i nyere tid er Verdens sterkeste mann og Verdens sterkeste mann-superserie. Disse konkurransene har ikke vært en del av den organiserte idretten, og heller ikke underlagt de samme krav om antidoping som andre idretter. Doping har derfor vært utbredt i strongman-miljøet, selv om det i nyere tid har blitt tatt initiativ til å rydde opp.

For å kunne hevde seg i denne konkurranseformen, stilles det store krav til både eksplosiv- og utholdende styrke. Det er viktig å trene styrketrening for hele kroppen, med stor fokus på basisøvelsene markløft, knebøy og benkpress, samt spesifikke øvelser som det blir konkurrert i.

Noen kjente strongmen
---------------------

* Den polsk-jødiske kraftkaren og underholdningsartisten Siegmund Breitbart  (1883–1925), i sin tid «verdens sterkeste mann», under en oppvisning i 1923Den polsk-jødiske kraftkaren og underholdningsartisten Siegmund Breitbart (1883–1925), i sin tid «verdens sterkeste mann», under en oppvisning i 1923
* Den norske «attraksjonen» Henrik Brustad (1844-1899) på 226 cm var kjempe og sterk mann på freak show-framvisninger i Europa og P.T. Barnums sirkus i USADen norske «attraksjonen» Henrik Brustad (1844-1899) på 226 cm var kjempe og sterk mann på freak show-framvisninger i Europa og P.T. Barnums sirkus i USA
* Den amerikanske vektløfteren Frederick Winters ble OL-mester i 1904Den amerikanske vektløfteren Frederick Winters ble OL-mester i 1904
* Den polske kraftkaren og rugbyspilleren Mariusz Pudzianowski (født 1972) i 2009Den polske kraftkaren og rugbyspilleren Mariusz Pudzianowski (født 1972) i 2009
* Lars Rørbakken, en norsk «strongman» 2009Lars Rørbakken, en norsk «strongman» 2009

Se også
-------

* Kategori:Strongmen
* Verdens sterkeste mann
* Styrkeløft
* Vektløfting
* Kroppsbygging
* Strongwoman
* Håndbak

Referanser
----------

1. ↑  Verdens sterkeste mann-superserie Arkivert 23. november 2002 hos Wayback Machine.
2. ↑  Kritiserer TV 2 for Strong Man-show VG
3. ↑  – Kan ikke anse det som en idrett Bergensavisen
4. ↑  Strongman: – Det er godt noen tør å prate om elefanten i rommet Arkivert 5. mars 2018 hos Wayback Machine. Arendals Tidende

Eksterne lenker
---------------

* (en) Strongmen – kategori av bilder, video eller lyd på Commons Rediger på Wikidata
* Oldtime Strongman Feats of Strength In The Modern Era
* Oldtime Strongmen History and Physical Culture Site
* Strongman Competition on Toronto Island Site
* Kungfudo.com: a site explaining the physics behind the tricks of oldtime strongmen

|  |  |
| --- | --- |
| Oppslagsverk/autoritetsdata | BBC Things
 |